***Юсуп Акаевге багъышлана.***

***Токъсан беш йыл ал якъда***

***Юсуп Акаев тувгъан***

***Дюньяда лап белгили***

***Игитлеге ошагъан.***

***Игит айтгъан сёзлени***

***Кёп абурлап алгъанбыз.***

***Шагьарлагъа ,юртлагъа***

***Эденликлер салгъанбыз.***

***Халкъы учун яшагъан,***

***Ер этмеген Ватанын***

***Башлангъанда Уллу дав.***

***Игит кютген намусун***

***Халкъгъа этген къуллугъунг***

***Унутулмас иш болгъан,***

***Генг кёклени лачини***

***Игит атгъа ес болгъан.***

***Нижнеказанищенская сош№3***

***Амирбекова М.И.***

***Генг кёклени лачини****.*

*Дав битгенли арадан хыйлы йыллар гетсе де,игитлени этген къоччакъ ишлери бир де эсден таймай. Оланы атлары тарихде даимге сакълана. Давну йылларында гёрсетген къоччакъ ишлери саялы,къумукъ уланланы арасында Тёбен Жюнгютейден чыкъгъан Юсуп Акаев Игит деген атгъа ес бола. Советлер Союзуну Игити, макътавлу лётчик, къоркъув билмейген генг кёклени лачини Юсуп Абдуллабекович Акаевни аты ва ол давда гёрсетген къоччакълыкълар гьалиги оьсюп гелеген наслугъа да уллу уьлгю болуп токътай. Тёбен Жюнгютейли орта мактап ону атын оьктем кюйде юрюте.*

*Денгиз авиацияны лётчиги Юсуп Акаев давну йылларында душманны 70-дан да артыкъ гемесин, дерт самолётун ёкъ этген.Ол кёп медаллар ва орденлер булан савгъалангъан. Амма давда уьстюнлюк гьар гезик бизин якъда болуп турмагъан. Юсуп Акаев душманны самолётларыны от гюллесине де раслашгъанда, самолёту бузулуп ёлдашы булан денгизге тюше.*

*Ол Къараденгиз флотда шо суда къалгъан заманны ичинде кёп къыйын гёре.*

*Биринчи керен ябушувда Новороссийск бойда ортакъчылыкъ эте. Давда болгъан заманны ичинде Юсуп Акаев 104 керен учгъан ва душманны 18 тюрлю гемесин, 3 паравозун, 11 танкын, 72 автомашинин ва шолай кёп санавдагъы техникасын яллатгъан. Ол давдан сонг Дав денгиз флотну Авиациясында ишин узата.*

*1948-нчи йылда буса, майор чининде отставкагъа чыгъа. Дав битсе де, давдан къалгъан яралар сав болмай. Давну вакътисиндеги яралары, аврувлары оьрчюп, кюйсюз бола.*

*1949-нчу йылны ноябрь айыны 19-нда Юсуп Акаев гечине. Буйнакскийдеги педагогика училищени къырыйында ва Магьачкъаладагъы орамда огъар эсделиклер салынгъан. Охувчулар ону эсделигине гюл байламлар сала, Игитни атын оьлме къоймай. Давну вакътисинде ол гёрсетген къоччакълыкълар айтып битмес йимик кёп. Полкну командири давну йылларында Ю.Акаевни ата-анасына язгъан кагъыз дагъыстанлы лётчикни игитлигин ачыкъ кюйде исбатлай. «Ол яхшы къурдаш, бек тизив командир болгъанына биз оьктем болабыз»- деп яза. Дав ёлдашларнг сени булан оьктем болагъанда йимик, къумукъ халкъынг да сени булан оьктембиз, оьрбюз !*